৪৮ ঘণ্টায় পাকিস্তানের ৬০০টি ড্রোন ধ্বংস করল ভারত

ওয়েবডেস্ক: ভারত (India) ধ্বংস করল পাকিস্তানের (Pakistan) ৬০০ ড্রোন (Drones)। পাকিস্তানের মিলিটারি ভারতের ৩০টি জায়গায় টার্গেট (Target) করেছিল।  ভারত গত ৪৮ ঘণ্টায় অন্ততপক্ষে পাকিস্তানের সব ড্রোন ধ্বংস করেছে। টার্গেট করা হয়েছিল জম্মু, কাশ্মীর, পাঞ্জাব, রাজস্থান। সেনা ঘাঁটিকে টার্গেট করা হয়েছিল। যোগ্য জবাব দিয়েছে ভারত। বাসিন্দাদের সতর্ক করে ওই সব এলাকায় প্রতিনিয়ত সাইরেন বাজানো হয়। সীমান্ত শহরগুলিতে ব্ল্যাক আউট করা হয়েছিল।

জম্মু ও কাশ্মীরের পহেলগামে গত ২২ এপ্রিল পাকিস্তানের মদতে জঙ্গি হামলা হয়। ভারত গত ৭ মে অপারেশন সিঁদুরের মাধ্যমে সেখানে প্রত্যাঘাত করে। ৯টি জায়গায় প্রত্যাঘাত করা হয়। গুঁড়িয়ে দেওয়া হয় সন্ত্রাসবাদীদের ঘাঁটি। তারপর থেকে পাকিস্তান সীমান্তে নির্বিচারে গুলি চালাচ্ছে পাক বাহিনী। সাধারণ মানুষের উপর গুলি বর্ষণ করে পাক রেঞ্জারস। পুঞ্চ ও রাজৌরিতে নাগরিকদের টার্গেট করে গুলি চালানো হয়। পাশাপাশি, মিসাইল ও ড্রোন দিয়ে হামলা চালানো হয়। ভারতের প্রতিরক্ষা ব্যবস্থায় ওই মিসাইল ও ড্রোন পুরোপুরি ধ্বংস করে দেওয়া হয়েছে।